شەفەق نیوز/ موهەنەد عقابی وەڕیەوبەر راگەیانن حەشد شەعبی، رووژ چوارشەممە، ئاشکراکرد ك کۆبونەوەیگ وەگەرد موستەفا کازمی فەرماندەی گشت هێزە چەکدارەیل، هەمیش دەزگای دژەتیرۆر به‌سانه‌.کۆبونەوەگە لە دویای رووژەیلیگ له‌ مشتومڕ هات لەشوون هەڵمەت هێزیگ لە دژەتیرۆر لەبان بارەگایگ سەروە کەتایب حزبولڵا له‌ باشوور بەغداد وە فەرمان کازمی و کۆتایی هاورد وە دەسگیرکردن ئەندامەیلیگ لە کەتایب، دویای ئەوە گشتیان مەرەقەز کریان.لە هەڵمەتەگە دەسنریا بان کارگایه‌یل دروسکردن ئەو مووشەکەیلە ک وەرەو ناوچەی خەزڕا و کامپە سەربازیەگان وەشیاد ک هاوپەیمان ناودەوڵەتی له‌ناوی جاگیرن .عقابی ئەرا ئاژانس شەفەق نیوز وت: کۆبونەوەگە هات ئارامكردن دۆخه‌گه‌ هات ، دویای ئەو رووداوەیلە ک لەناوچەی دۆڕە – بارەگای هەڵمەتەگە – روویدا. کازمی وە گردەو کردن فەرماندەیل حەشد شيعبی و فەرماندەیل دەزگای دژەتیرۆر، تواست ئەوە نیشان بیه‌ێد، ک هەردگیان هاوبەش وهاوڕیین لە جەنگەیل رزگارکردن.دیاریش کرد؛ ک ئامانج کۆبونەوەگە کپەوکردن فیتنەگە بوی، ک بڕیگ هەوڵدان بڵویزەی داشتن وە هەڵمەت راگەیاننەگان ک لە دویای رووداوەگەی دۆڕە بوی. کۆبونەوەگەی ئمڕوو جوور پەیامیگە ئەرا ئەوە ک رووداوەگە ئاوارتە بوی، و هەردوو هێزه‌گه‌ ئەمنی فەرمیین، و هانە ژیر فەرمان فەرماندەی گشت هێزە چەکدارەگان عراق.وتیش: کۆبونەوەگە فالح فەیاز و سەرکردەیل ریز یەکەم لەحەشد گردەو، وهەمیش عەبدولوەهاب ساعدی وەرپرس دەزگای دژەتیرۆر، و فەرماندەیل ریز یەکەم لە دەزگاگە.
